Benedict Cumberbatch

Benedict Timothy Carlton Cumberbatch CBE (lahir 19 Julai 1976) ialah seorang pelakon dan penerbit filem Inggeris. Beliau membintangi Amazing Grace sebagai William Pitt the Younger (2006), Star Trek Into Darkness sebagai Khan (2013), 12 Years a Slave sebagai William Prince Ford (2013), The Fifth Estate sebagai Julian Assange (2013) dan The Imitation Game sebagai Alan Turing (2014) dan sebagai Kolonel berdarah Scotland, Mackenzie dalam 1917 (2019).

 Kehidupan awal 
Cumberbatch dilahirkan pada 19 Julai 1976 di London, England, kepada Timothy Carlton (né Timothy Carlton Congdon Cumberbatch) dan Wanda Ventham. Beliau membesar di Royal Borough of Kensington and Chelsea. Beliau mempunyai seorang adik beradik tiri, Tracy Peacock, daripada perkahwinan pertama ibunya.

 Karier 

 Teater 
Sejak tahun 2001, Cumberbatch melakonkan pelbagai watak utama dalam lakonan pentas klasik di Teater Regent's Park Open Air, Almeida, Royal Court dan Royal National. Beliau dicalonkan Anugerah Olivier bagi kategori Lakonan Terbaik dalam Watak Sokongan untuk wataknya sebagai George Tesman dalam Hedda Gabler. Pada bulan Jun 2010, Cumberbatch berlakon dalam pementasan After the Dance diarahkan oleh Thea Sharrock di Teater Royal National.

Cumberbatch berlakon dalam pementasan The Children's Monologues di Teater Old Vic pada 14 November 2010. Pada bulan Februari 2011, Cumberbatch mula berlakon dalam pementasan Frankenstein di Teater Royal National.

Cumberbatch merupaka sebahagian daripada ahli Royal National Theatre Company dalam 50 Years on Stage. Beliau melakonkan watak Rosencrantz dalam sebuah babak terpilih daripada pementasan Rosencrantz and Guildenstern Are Dead. Cumberbatch kembali ke teater untuk melakonkan watak Hamlet di Teater Barbican.

 Televisyen 
Peranan awal televisyen Cumberbatch termasuk dua peranan tetamu dalam Heartbeat (2000, 2004), Freddy dalam Tipping the Velvet (2002), Edward Hand dalam Cambridge Spies (2003) dan Rory dalam siri ITV, Fortysomething (2003). Beliau juga muncul dalam Spooks dan Silent Witness. Pada tahun 2004, beliau mendapat watak besar pertama dalam televisyen sebagai Stephen Hawking dalam filem Hawking. Beliau dicalonkan Anugerah TV bagi kategori Pelakon Lelaki Terbaik dan memenangi Golden Nymph untuk Filem Televisyen – Lakonan Terbaik oleh Pelakon Lelaki. Beliau kemudiannya menyuarakan watak Hawking dalam episod pertama siri televisyen, Curiosity. Beliau juga muncul dalam minisiri BBC, Dunkirk sebagai Leftenan Jimmy Langley.

Pada tahun 2005, Cumberbatch melakonkan watak Edmund Talbot dalam minisiri, To the Ends of the Earth. Beliau muncul dalam rancangan sketsa komedi, Broken News dan sitkom Channel 4, Nathan Barley pada tahun 2005. Beliau muncul bersama Tom Hardy dalam Stuart: A Life Backwards yang ditayangkan di BBC pada bulan September 2007.

Pada tahun 2008, Cumberbatch melakonkan watak utama dalam minisiri BBC, The Last Enemy, mendapat pencalonan Anugerah Satelit bagi kategori Pelakon Lelaki Terbaik dalam Minisiri atau Filem TV. Pada tahun 2009, beliau muncul dalam Marple: Murder Is Easy sebagai Luke Fitzwilliam. Beliau melakonkan watak Bernard dalam Small Island, mendapatkan beliau pencalonan Anugerah TV BAFTA bagi kategori Pelakon Lelaki Sokongan Terbaik.

Cumberbatch muncul dalam The Turning Point, yang disiarkan di Sky Arts. Beliau menyuarakan siri 6-bahagian, South Pacific yang ditayangkan dari bulan Mei sehingga Jun 2009 di BBC 2.

Pada tahun 2010, Cumberbatch melakonkan watak Vincent van Gogh dalam Van Gogh: Painted with Words. Pada tahun yang sama, Cumberbatch mula melakonkan watak Sherlock Holmes dalam siri televisyen BBC/PBS, Sherlock. Cumberbatch memenangi Anugerah Primetime Emmy bagi kategori Pelakon Lelaki Cemerlang dalam Minisiri atau Filem untuk episod ketiga siri ketiga rancangan itu. Pada bulan April 2015, Cumberbatch dicalonkan Anugerah Televisyen Akademi British keenamnya bagi kategori Pelakon Lelaki Terbaik.

Pada tahun 2012, Cumberbatch membintangi minisiri, Parade's End bersama Rebecca Hall. Cumberbatch mendapat pencalonan Anugerah Emmy keduanya bagi kategori Pelakon Lelaki Terbaik dalam Minisiri atau Filem TV.

Pada bulan Februari 2014, Cumberbatch muncul bersama karakter Sesame Street, Murray dan Count von Count untuk PBS.Cumberbatch on Sesame Street: Sherlock Star Talks to Muppets , Time; accessed 12 March 2014. Pada bulan April tahun yang sama, ia telah diumumkan bahawa Cumberbatch akan melakonkan watak Richard III dalam The Hollow Crown.

 Filem 
Pada tahun 2006, Cumberbatch melakonkan watak William Pitt the Younger dalam Amazing Grace. Beliau muncul sebagai peranan sokongan dalam Atonement (2007) dan The Other Boleyn Girl (2008). Pada tahun 2009, beliau muncul dalam filem biografi Darwin, Creation sebagai kawan Darwin, Joseph Hooker. Pada tahun 2010, beliau muncul dalam The Whistleblower. Beliau melakonkan watak Peter Guillam dalam Tinker Tailor Soldier Spy. Filem ini diarahkan oleh Tomas Alfredson serta dibintangi Gary Oldman dan Colin Firth. Cumberbatch melakonkan watak Major Jamie Stewart dalam War Horse pada tahun 2011.

Pada tahun 2012, Cumberbatch menyuarakan watak Smaug the Dragon dan Necromancer dalam An Unexpected Journey. Beliau menyambung wataknya sebagai Smaug dan Necromancer dalam The Desolation of Smaug (2013) dan The Battle of the Five Armies (2014).

Pada tahun 2013, Cumberbatch muncul dalam Star Trek Into Darkness sebagai Khan. Tiga daripada empat filem dibintangi oleh beliau semasa separuh kedua tahun 2013 dibuka di Festival Filem Antarabangsa Toronto: The Fifth Estate, dimana beliau berlakon sebagai pengasas WikiLeaks, Julian Assange, 12 Years a Slave sebagai William Prince Ford dan August: Osage County sebagai Charles Aiken.

Pada bulan Januari 2014, Gary Oldman mengesahkan bahawa Cumberbatch, Ralph Fiennes dan Amanda Seyfried akan membintangi projek arahan beliau seterusnya, Flying Horse. Cumberbatch mempunyai peranan suara dalam Penguins of Madagascar yang ditayangkan pada 26 November 2014 di AS.

Cumberbatch membintangi The Imitation Game sebagai Alan Turing, ditayangkan di AS pada 28 November 2014. Lakonan beliau mendapatkannya pencalonan Anugerah Golden Globe, BAFTA, SAG dan Akademi bagi kategori Pelakon Lelaki Terbaik.

Pada bulan Mei 2014, beliau menyertai barisan pelakon Black Mass dibintangi Johnny Depp. Pada bulan Ogos 2014, ia telah diumumkan bahawa beliau akan menyuarakan watak Shere Khan dalam Jungle Book: Origins.

Pada bulan Disember 2014, Marvel Studios mengesahkan Cumberbatch telah dipilih untuk watak Doctor Strange dalam filem Doctor Strange, dijadual ditayangkan pada bulan November 2016.

 Kehidupan peribadi 
Semasa berada di KwaZulu-Natal, Afrika Selatan pada tahun 2005, Cumberbatch dan dua rakannya telah diculik semalaman oleh sekumpulan penduduk tempatan. Penculik tersebut kemudiannya melepaskan mereka tanpa penjelasan.

Cumberbatch berkahwin dengan pengarah, Sophie Hunter. Mereka mempunyai seorang anak, Christopher Carlton (l. 2015).

Cumberbatch dilantik sebagai Commander of the Order of the British Empire (CBE) pada tahun 2015.

 Filmografi 
 Filem 
 Tahun Tajuk Peranan Nota  2002 Hills Like White Elephants The Man Filem pendek  2003 To Kill a King Royalist  2006 Starter for 10   2006 Amazing Grace William Pitt  2007 Inseparable Joe / Charlie Filem pendek  2007 Atonement   2008  William Carey  2009 Creation Joseph Hooker  2009 Burlesque Fairytales Henry Clark  2010 Four Lions Negotiator  2010 Third Star James  2010    2011 Tinker Tailor Soldier Spy Peter Guillam  2011 War Horse   2011 Wreckers David  2012 Smaug & The Necromancer  2012 Girlfriend in a Coma  Suara; dokumentari  2013 Star Trek Into Darkness Khan Noonien Singh  2013 Little Favour Wallace Filem pendek, juga penerbit  2013 12 Years a Slave William Prince Ford  2013    2013 Smaug & The Necromancer    Suara dan tangkapan gerakan  2013 August: Osage County    2014 Penguins of Madagascar ClassifiedSuara  2014     2014 Smaug & Sauron (The Necromancer) Suara dan tangkapan gerakan  2015 Black Mass William "Billy" Bulger 2016 Zoolander No. 2 All  2016 Doctor Strange Stephen Strange / Doctor Strange    2016 Magik Lewis Suara 2017 Jungle Book: Origins Shere Khan  

 Televisyen 
 Tahun Tajuk Peranan Nota  1998–2004HeartbeatCharles / Party Guest / Toby Fisher3 episod  2002 Tipping the VelvetFreddyMinisiri  2002 Silent Witness  2 episod  2003 Cambridge Spies  Minisiri  2003 Spooks  Episod: "2.1"  2003 Fortysomething  6 episod  2004 Dunkirk Lt. Jimmy Langley Dokumentari  2004 Hawking  Filem TV   2005 Nathan Barley Robin 2 episod  2005 To the Ends of the Earth  3 episod  2005 Broken News  3 episod  2007Stuart: A Life Backwards Alexander Masters Filem TV   2008   5 episod  2009 Small Island Bernard Filem TV   2009 Marple: Murder Is Easy  Filem TV   2010 Van Gogh: Painted with Words  Dokumentari  2010  Guy Burgess Teater Langsung TV   2010  Penyampai Dokumentari  2010–sekarang Sherlock  10 episod  2012 Parade's End  5 episod  2013  Perdana Menteri British / Severus Snape (suara) Episod: "Love is a Many-Splintered Thing"  2014 The Colbert Report Smaug (suara) Episod: "1,443" . 2016 The Hollow Crown: The Wars of the Roses Richard III Filem TV  

 Rujukan 

 Pautan luar 




Kategori:Kelahiran 1976
Kategori:Orang hidup
Kategori:Pelakon lelaki Inggeris
Kategori:Penerbit filem Inggeris
Kategori:Pelakon filem Inggeris
Kategori:Pelakon pentas Inggeris
Kategori:Pelakon televisyen Inggeris
Kategori:Pelakon suara Inggeris